钦定古今图书集成/明伦汇编/官常典/第040卷 > 滕
## 钦定古今图书集成/明伦汇编/官常典/第040卷 > 滕

周武王“封弟错叔绣于滕。”

按《左传僖公二十四年》：“富辰曰：‘昔周公吊二叔之不
咸，故封建亲戚，以蕃屏周、管、蔡、郕、霍、鲁、卫、毛、聃、郜、雍、
曹、滕、毕、原、酆、郇，文之昭也’。”

按：《春秋》隐公七年。〈疏〉谱云：“滕，姬姓，文王子错叔绣之
后，武王封之，居滕，今沛郡公丘县是也。自叔绣至宣
公十七世，乃见《春秋》。隐公以下，春秋后六世而齐灭
之。”《世本》云：“齐景公亡滕。”按齐景公之卒，在滕、隐之前。
《世本》言隐公之后，仍有六世为君，而云齐景亡滕，为
谬何甚？服虔昭四年注亦云：“齐景亡滕”，是不考校而
谬言之。《地理志》云：“沛郡公丘县，故滕国也。周文王子
错叔绣所封，三十一世为齐所灭。”

桓王三年春三月，滕侯卒。

按《春秋》隐公七年。按《左传》，七年春，滕侯卒。不书名，
未同盟也。按《公羊传》，“春王三月，滕侯卒。”何以不名？
微国也。微国则其称侯何不嫌也。《春秋》贵贱不嫌同
号，美恶不嫌同辞。

〈注〉滕，微国所传闻之世，未可卒。所以称侯而卒者，《春秋》王鲁，托隐公以为始受命王。滕子先朝隐公，《春秋》褒之以礼，嗣子得以其礼祭，故称侯见其义。

桓王八年春，滕侯、薛侯朝于鲁。

按《春秋》隐公十一年。按《左传》，十一年春，滕侯、薛侯
来朝，争长。薛侯曰：“‘我先封’。滕侯曰：‘我，周之卜正也。薛，
庶姓也，我不可以后之’。公使羽父请于薛侯曰：‘君与
滕君，辱在寡人。周谚有之曰：‘山有木，工则度之；宾有
礼，主则择之’。周之宗盟，异姓为后。寡人若朝于薛，不
敢与诸任齿。君若辱贶寡人，则愿以滕君为请’。”薛侯
许之，乃长滕侯。

〈疏〉正义曰：贾逵以宗为尊，服虔以“宗盟”为同宗之盟。孙毓以为宗伯属官，掌作盟诅之载辞，故曰“宗盟。”杜无明解，盟之尊卑，自有定法，不得言尊盟也。《周礼》司盟之官，乃是司寇之属，非宗伯也。唯服之言，得其旨矣。而孙毓难服云：“同宗之盟，则无与异姓，何论先后？若通共同盟，则何称于宗？”斯不然矣。天子之盟诸侯，令其共奖王室，未闻离逖异姓，独与同宗者也。但周人贵亲，先叙同姓，以其笃于宗族，是故谓之宗盟。鲁人之为此言，见其重宗之义，执其宗盟之文，即云无与异姓。然则公与族燕，则异姓为宾，复言族燕，不得有异姓也。孟轲所云“说《诗》者，不以辞害意”，此之谓也。异姓为后者，谓王官之伯降临诸侯，以王命而盟者耳。其春秋之世，狎主齐盟者，则不复先姬姓也。践土之盟，其载书云：“王若曰：晋重鲁申。”是用王命而盟也。召陵之会，刘子在焉，故祝佗引践土为比，为有王官故也。宋之盟，楚屈建先于赵武，明是大国在前，不先姬姓。若姬姓常先，则楚不得竞也。且言周之宗盟，是唯周乃然，故《释例》曰：“斥周而言，指谓王官之宰临盟者也。其馀杂盟，未必皆然。”是言馀盟不先姬姓，盟则同姓，在先朝则各从其爵。故郑康成注《礼记》云：“朝觐爵同同位。”若然，案《觐礼》曰：“诸侯前朝，皆受舍于朝，同姓西面北上，异姓东面北上。”郑元云：“言诸侯，明来朝者众矣，顾其入觐不得并耳。分别同姓异姓，受之将有先后”也。若如此言，则似朝觐不以爵者，但朝觐实以爵同同位，就爵同之中，先同姓后异姓。若盟，则爵虽不同，先同姓也。《礼记》：周公朝诸侯于明堂之位，“三公中阶之前，北面东上。诸侯之位，阼阶之东，西面北上。诸伯之国，西阶之西，东面北上。诸子之国，门东，北面东上。诸男之国，门西，北面东上。”觐礼于方“明之坛。”郑言“诸侯见王之位”，亦引《明堂位》为说。是则诸侯总见，皆以爵为班，虽不分别同姓异姓，其受礼之时，爵同者犹先同姓也。其王官之伯，临诸侯之盟，虽群后咸在，常先同姓，故此言宗盟耳，取重宗之事以喻己也。取譬之事，聊举一边，寡人若朝于薛，不敢与诸任齿，朝于彼国，自可下主国之宗。诸侯聚盟，不肯先盟主之宗也。

按：《穀梁传》：“春，滕侯、薛侯来朝。天子无事，诸侯相朝，正

〈注〉《犆言》谓别言也。

桓王十年春正月，滕子朝于鲁。

按：《春秋》，桓公二年。

〈注〉称“子”者，盖为时王所黜。

僖王四年“冬十二月，齐侯、宋公、陈侯、鲁侯、卫侯、郑伯、
许男、滑伯、滕子同盟于幽。”

按《春秋庄公十六年》。按《左传》十六年：“夏，诸侯伐郑。”
“冬，同盟于幽，郑成也。”

襄王十一年“春三月，宋人执滕子婴齐。”

按《春秋僖公十九年》。按《左传》十九年春，“宋人执滕
宣公。”

襄王十四年“夏宋公、卫侯、许男、滕子伐郑。”

按：《春秋》僖公二十二年。

顷王四年秋滕子朝于鲁。

按《春秋文公十二年》。按《左传》十二年秋，“滕昭公来
朝”，始朝公也。

定王七年“秋八月滕子卒。冬十月宋人围滕。”

按《春秋》宣公九年。按《左传》，九年“秋，滕昭公卒。”冬，宋
人围滕，因其丧也。

定王八“平夏六月宋师伐滕。”

按《春秋》宣公十年。按《左传》十年，“滕人恃晋而不事
宋，夏六月，宋师伐滕。”

简王八年“夏五月，晋侯、齐侯、宋公、鲁侯、卫侯、郑伯、曹
伯、邾人、滕人伐秦。”

按《春秋》成公十三年。按《左传》，十三年，春三月，公及
诸侯朝王，遂从刘康公、成肃公会晋侯伐秦。秦桓公
既与晋厉公为令狐之盟，而又召狄与楚，欲道以伐
晋，诸侯是以睦于晋。“夏五月丁亥，晋师以诸侯之师
及秦师战于麻隧，秦师败绩。”

简王十一年“夏四月辛未，滕子卒。”

按《春秋》成公十六年。按《左传》十六年，“夏四月，滕文
公卒。”

简王十四年“春正月，晋栾黡、宋华元、鲁仲孙蔑、卫甯
殖、曹人、莒人、邾人、滕人、薛人围宋彭城。”

按《春秋》襄公元年。按《左传成公十五年》，“秋八月，宋
华元为右师，鱼石为左师，荡泽为司马，华喜为司徒，
公孙师为司城，向为人为大司寇，鳞朱为少司寇，向
带为太宰，鱼府为少宰。荡泽弱公室，杀公子肥。华元
使华喜、公孙师帅国人攻荡氏，杀子山。冬十月，左师
二司寇、二宰出奔楚。”十八年“夏六月，郑伯侵宋，及曹
门”外。遂会楚子伐宋，取朝郏。楚子辛、郑皇辰侵城郜，
取幽丘。同伐彭城，纳宋鱼石。向为人鳞朱、向带、鱼府
焉。以三百乘戍之而还。宋人患之。秋七月，宋老佐、华
喜围彭城。冬十一月，楚子重救彭城，伐宋。华元如晋
告急。晋侯师于台谷以救宋，遇楚师于靡角之谷，楚
师还。襄公元年春己亥，围宋彭城，于是为宋讨鱼石，
彭城降晋。晋人以宋五大夫在彭城者归，寘诸瓠丘。
《灵王元年》冬，晋荀罃、齐崔杼、宋华元、鲁仲孙蔑、卫孙
林父、曹人、邾人、滕人、薛人、小邾人会于戚，遂城虎牢。
按《春秋》襄公二年。按《左传》，二年：“秋七月庚辰，郑伯
睔卒。于是子罕当国，子驷为政，子国为司马。”晋师侵
郑，诸大夫欲从晋，子驷曰：“官命未改，会于戚，谋郑故
也。”孟献子曰：“请城虎牢以偪郑知。”武子曰：“善。鄫之会，
吾子闻崔子之言，今不来矣。滕、薛、小邾之不至，皆齐
故也。寡君之忧，不唯郑罃，将复于寡君而请于齐，得
请而告，吾子之功也。若不得请，事将在齐。吾子之请，
诸侯之福也。岂唯寡君赖之！”冬，复会于戚。齐崔、武子
及滕、薛、小邾之大夫皆会，知武子之言故也。遂城虎
牢，郑人乃成。

《灵王四年》：“秋，晋侯、宋公、陈侯、鲁侯、卫侯、郑伯、曹伯、莒
子、邾子、滕子、薛伯、齐世子光、吴人、鄫人会于戚。”
按《春秋》襄公五年，按《左传》，三年“夏六月，公会单顷
公及诸侯，己未，同盟于鸡泽。晋侯使荀会逆吴子于
淮上，吴子不至。楚子辛为令尹，侵欲于小国。陈成公
使袁侨如会求成。晋侯使和组父告于诸侯。秋，叔孙
豹及诸”侯之大夫，及陈袁侨盟，陈请服也。楚司马公
子何忌侵陈，陈叛故也。四年春，楚师为陈叛故，犹在
繁阳。三月，陈成公卒。楚人将伐陈，闻丧乃止，陈人不
听命。夏，楚彭名侵陈，陈无礼故也。冬，楚人使顿间陈
而侵伐之，故陈人围顿。五年夏，吴子使寿越如晋，辞
不会干鸡泽之故，且请听诸侯之好。晋人将为之合
诸侯，使鲁、卫先会吴，且告会期，故孟献子、孙文子会
吴于善道。“秋九月丙午，盟于戚。”会吴，且命戍陈也。冬，
诸侯戍陈。子囊伐陈。“十一月丙午，会于城棣以救之。”
《灵王五年》秋，滕子朝于鲁。

按《春秋》襄公六年。按《左传》六年秋，“滕成公来朝。”始
朝公也。

灵王八年冬，“晋侯、宋公、鲁侯、卫侯、曹伯、莒子、邾子、滕
子、薛伯、杞伯、小邾子、齐世子光伐郑。”“十二月己亥，同
盟于戏按《春秋》襄公九年，按《左传》：九年冬十月，诸侯伐郑。
“庚午，季武子、齐崔杼、宋皇郧从荀罃、士丐门于鄟门。
卫北宫括、曹人、邾人从荀偃、韩起门于师之梁。滕人、
薛人从栾黡、士鲂门于北门。杞人、郳人从赵武”、魏绛，
斩竹栗。甲戌，师于氾，令于诸侯曰：“修器备，盛糇粮，归
老幼居疾于虎牢。”肆眚围郑。郑人恐，乃行成、中行献
子曰：“遂围之，以待楚人之救也，而与之战，不然，无成
知。”武子曰：“许之盟而还师，以敝楚人。吾三分四军与
诸侯之锐以逆来者，于我未病，楚不能矣，犹愈于战。
暴骨以逞，不可以争，大劳未艾。君子劳心，小人劳力”，
先王之制也。诸侯皆不欲战，乃许郑成。十一月己亥，
同盟于戏，郑服也。晋人不得志于郑，以诸侯复伐之。
十二月癸亥，门其三门。闰月戊寅，济于阴阪。侵郑，次
于阴口而还。

灵王九年“春，晋侯、宋公、鲁侯、卫侯、曹伯、莒子、邾子、滕
子、薛伯、杞伯、小邾子、齐世子光会吴于柤。秋，晋侯、宋
公、鲁侯、卫侯、曹伯、莒子、邾子、齐世子光、滕子、薛伯、杞
伯、小邾子伐郑。冬，戍郑虎牢。”

按《春秋》襄公十年。按《左传》，“十年春，会于柤，会吴子
寿梦也。夏四月戊午，会于柤。秋九月，诸侯伐郑。齐崔
杼使太子光先至于师，故长于滕。己酉，师于牛首。”“冬
十月戊辰，尉止、司臣侯、晋堵女父、子师仆帅贼以入，
晨攻执政于西宫之朝，杀子驷、子国、子耳，劫郑伯以
如北宫。子产攻盗于北宫，子蟜帅国人助之，杀尉止、
子”师仆，盗，众尽死。侯、晋奔晋。堵女父、司臣、尉翩、司齐
奔宋。子孔当国。诸侯之师城郑虎牢而戍之。晋师城
梧及制，士鲂、魏绛戍之。《书》曰：“戍郑虎牢”，非郑地也，言
将归焉。郑及晋平。

灵王十年“夏四月，郑公孙舍之帅师侵宋，晋侯、宋公、
鲁侯、卫侯、曹伯、齐世子光、莒子、邾子、滕子、薛伯、杞伯、
小邾子伐郑。秋七月己未，同盟于亳城北。楚子、郑伯
伐宋。晋侯、宋公、鲁侯、卫侯、曹伯、齐世子光、莒子、邾子、
滕子、薛伯、杞伯、小邾子伐郑，会于萧鱼。”

按《春秋》襄公十一年。按《左传》：十一年春，宋向戍侵
郑，大获。夏，郑子展侵宋。四月，诸侯伐郑。六月，诸侯会
于北林，师于向，右还，次于琐，围郑，观兵于南门，西济
于济隧。郑人惧，乃行成。秋七月，同盟于亳。范宣子曰：
“不慎，必失诸侯道。敝而无成，能无贰乎？”乃盟。载书曰：
“凡我同盟，毋蕰年，毋壅利，毋保奸，毋留慝，救灾患，恤
祸乱，同好恶，奖王室。或间兹命，司慎司盟，名山名川，
群神群祀。先王先公，七姓十二国之祖。明神殛之，俾
失其民。队命亡氏，踣其国家。”楚子囊乞旅于秦，秦右
大夫詹帅师从楚子以伐郑。郑伯逆之。丙子，伐宋。九
月，诸侯悉师以复伐郑。郑人使良霄、太宰石㚟如楚，
告将服于晋。诸侯之师观兵于郑东门。郑人使王子
伯骈行成。甲戌，晋赵武入盟郑伯。冬十月丁亥，郑子
产出盟晋侯。十二月戊寅，会于萧鱼。庚辰，赦郑囚，皆
礼而归之。纳斥候，禁侵掠。晋侯使叔肹告于诸侯。公
使臧孙纥对曰：“凡我同盟，小国有罪，大国致讨。苟有
以借手，鲜不赦宥。寡君闻命矣。”

灵王十三年春正月，“晋士丐、鲁季孙宿、叔老、齐人、宋
人、卫人、郑公孙虿、曹人、莒人、邾人、滕人、薛人、杞人、小
邾人会吴于向。夏四月，晋荀偃、鲁叔孙豹、卫北宫括、
郑公孙虿、齐人、宋人、曹人、莒人、邾人、滕人、薛人、杞人、
小邾人伐秦。”

按《春秋》襄公十四年。按《左传》，十一年“冬十二月，秦
庶长鲍、庶长武帅师伐晋以救郑。己丑，秦、晋战于栎，
晋师败绩。”十三年秋，“吴侵楚，战于庸浦，大败吴师。”十
四年春，吴告败于晋，会于向，为吴谋楚故也。夏，诸侯
之大夫从晋侯伐秦，以报栎之役也。晋侯待于竟，使
六卿帅诸侯之师以进，及泾，不济，叔向退而具舟。诸
侯之师济泾而次。秦人毒泾上流，师人多死。郑司马
子蟜帅郑师以进，师皆从之，不获成焉。

灵王十七年“冬十月，晋侯、宋公、鲁侯、卫侯、郑伯、曹伯、
莒子、邾子、滕子、薛伯、杞伯、小邾子同围齐。”

按《春秋》襄公十八年。按《左传》十八年冬十月，会于
鲁济，寻溴梁之言，同伐齐。齐侯御诸平阴，诸侯之士
门焉，齐人多死。丙寅晦，齐师夜遁。十一月丁卯朔，遂
从齐师。己卯，荀偃、士丐以中军克京兹。乙酉，魏绛、栾
盈以下军克邿，赵武、韩起以上军围卢，弗克。十二月
戊戌及秦、周伐雍门之萩。范鞅门于雍门，其御追喜
以戈杀犬于门中。孟庄子斩其橁，以为《公琴》。己亥，焚
雍门及西郭、南郭。刘难、士弱率诸侯之师，焚申池之
竹木。壬寅，焚东郭、北郭。范鞅门于扬门，州绰门于东
闾，左骖迫还于东门，中以枚数阖。齐侯驾将走，邮棠
太子与郭荣扣马曰：“师速而疾，略也。将退矣。君何惧
焉？且社稷之主，不可以轻，轻则失众。君必待之。”将犯
之，太子抽剑断鞅，乃止。甲辰，东侵及潍，南及沂。
灵王十八年春正月，晋侯、宋公、鲁侯、卫侯、郑伯、莒子、
邾子、滕子、薛伯、杞伯、小邾子盟于祝柯。

按《春秋》襄公十九年。按《左传》十九年春，“诸侯还自沂上，盟于督扬，曰：大毋侵小。”

灵王十九年，“夏六月庚申，晋侯、齐侯、宋公、鲁侯、卫侯、
郑伯、曹伯、莒子、邾子、滕子、薛伯、杞伯、小邾子盟于澶
渊。”

按《春秋》襄公二十年。按《左传》二十年夏，“盟于澶渊，
齐成故也。”

灵王二十三年秋八月，晋侯、宋公、鲁侯、卫侯、郑伯、曹
伯、莒子、邾子、滕子、薛伯、杞伯、小邾子会于夷仪
按《春秋襄公二十四年》。按《左传》二十四年：秋“会于
夷仪，将以伐齐，水不克。”

灵王二十四年“夏五月，晋侯、宋公、鲁侯、卫侯、郑伯、曹
伯、莒子、邾子、滕子、薛伯、杞伯、小邾子会于夷仪。秋七
月己巳，诸侯同盟于重丘。”

按《春秋》襄公二十五年。按《左传》，二十三年，秋，齐侯
伐晋，取朝歌。二十五年夏五月，晋侯济自泮，会于夷
仪，伐齐，以报朝歌之役。“秋七月己巳，同盟于重丘，齐
成故也。”

灵王二十六年“夏，邾子、滕子、晋赵武、楚屈建、齐庆封、
鲁叔孙豹、蔡公孙归生、卫石恶、陈孔奂、郑良霄、秦人、
许人、曹人会于宋。秋七月辛巳，诸侯之大夫盟于宋。
齐、秦、邾、滕不与盟。”

按《春秋》襄公二十七年，齐、秦、邾、滕不书。按《左传》二
十七年：夏，“宋向戍善于赵文子，又善于令尹子木。欲
弭诸侯之兵以为名。如晋，告赵孟。赵孟谋于诸大夫，
许之。如楚，楚亦许之。如齐，齐人许之。告于秦，秦亦许
之。皆告于小国，为会于宋。”“五月甲辰，晋赵武至于宋。
丙午，郑良霄至。六月戊申，叔孙豹、齐庆封、陈须无、卫
石”恶至。甲寅，晋荀盈从赵武至。丙辰，邾悼公至。壬戌，
楚公子黑肱先至，成言于晋。丁卯，宋向戍如陈，从子
木成言于楚。戊辰，滕成公至。子木谓向戍，请晋、楚之
从，交相见也。庚午，向戍复于赵孟。赵孟曰：“晋、楚，齐、秦
匹也。晋之不能于齐，犹楚之不能于秦也。楚君若能，
使秦君辱于敝邑，寡君敢不固请于齐。”壬申，左师复
言于子木，子木使驿谒诸王。王曰：“释齐、秦，他国请相
见也。”秋七月戊寅，左师至。是夜也，赵孟及子晳盟，以
齐言。庚辰，子木至自陈。陈孔奂。蔡，公孙归生至曹。许
之大夫皆至，以藩为军，晋、楚各处其偏。辛巳，将盟于
宋西门之外，季武子使叔孙以公命曰：“视邾、滕。”既而
齐人请邾，宋人请滕，皆不与盟。叔孙曰：“邾、滕人之私
也。我，列国也，何故视之？宋、卫，吾匹也。”乃盟。乙酉，宋公
及诸侯之大夫盟于蒙门之外。

灵王二十八年“夏五月，晋荀盈、齐高止、宋华定、鲁仲
孙羯、卫世叔仪、郑公孙段、曹人、莒人、滕人、薛人、小邾
人城杞。”

按《春秋》襄公二十九年。按《左传》，晋平公，杞出也，故
治杞。二十九年夏六月，知悼子合诸侯之大夫以城
杞。

景王二年“冬十月，晋人、齐人、宋人、卫人、郑人、曹人、莒
人、邾人、滕人、薛人、杞人、小邾人会于澶渊”，宋灾故。
按《春秋》襄公三十年。按《左传》，三十年夏五月甲午，
宋大灾。秋八月为宋灾，故诸侯之大夫会以谋归宋
财。

景王三年“冬十月，滕子会葬于鲁。”

按《春秋》襄公三十一年。按《左传》，三十一年，夏六月，
鲁襄公薨于楚宫。冬十月，滕成公来会葬，惰而多涕。
子服惠伯曰：“滕君将死矣，怠于其位而哀巳甚，兆于
死所矣，能无从乎？”

景王六年春正月丁未，滕子原卒。夏叔弓如滕。
按《春秋昭公三年》。按《左传》：三年春正月丁未，滕子
原卒。夏五月，叔弓如滕，葬滕成公。子服椒为介。及郊，
遇懿伯之忌，敬子不入。惠伯曰：“公事有公利，无私忌。
椒请先入。”乃先受馆，敬子从之。

景王七年“夏，楚子、蔡侯、陈侯、郑伯、许男、徐子、滕子、顿
子、胡子、沈子、小邾子、宋世子佐、淮夷会于申。”

按《春秋》昭公四年。按《左传》，四年“夏，诸侯如楚，鲁、卫、
曹、邾不会。曹邾辞以难，公辞以时祭，卫侯辞以疾，郑
伯先待于申。六月丙午，楚子合诸侯于申。”

景王十六年“秋，刘子、晋侯、齐侯、宋公、鲁侯、卫侯、郑伯、
莒子、邾子、滕子、薛伯、杞伯、小邾子会于平丘。八月甲
戌，同盟于平丘。”

按：《春秋》昭公十三年。

敬王三年“夏，晋赵鞅、宋乐大心、鲁叔诣、卫北宫喜、郑
游吉、曹人、邾人、滕人、薛人、小邾人会于黄父。”

按《春秋》昭公二十五年。按《左传》二十四年，夏六月，
晋范献子、韩宣子图王室，征会于诸侯，期以明年。二
十五年夏，会于黄父，谋王室也。赵简子令侯诸之大
夫输王粟，具戍人曰：“明年将纳王。”

敬王五年“秋晋士鞅宋乐祁犁卫北宫喜曹人邾人、
滕人会于扈。”

按《春秋》昭公二十七年。按《左传》二十七年秋，会于
扈，令戍周，且谋纳公也敬王十四年“春三月，刘子、晋侯、宋公、鲁侯、蔡侯、卫侯、
陈子、郑伯、许男、曹伯、莒子、邾子、顿子、胡子、滕子、薛伯、
杞伯、小邾子、齐国夏会于召陵，侵楚。夏五月，盟于皋
鼬。”

按《春秋》定公四年。按《左传》，四年，“春三月，刘文公合
诸侯于召陵，谋伐楚也。”

敬王二十五年“秋九月滕子会葬于鲁。”

按：《春秋》定公十五年。

敬王二十七年夏滕子朝于鲁。

按：《春秋》哀公二年。

敬王二十九年“秋八月甲寅，滕子结卒。冬十二月，葬
滕顷公。”

按：《春秋》哀公四年。

敬王三十六年“秋七月辛酉，滕子虞母卒。冬十一月，
葬滕隐公。”

按：《春秋》哀公十一年。